CELEX: 62017TN0699
Language: et
Date: 2017-10-11 00:00:00
Title: Kohtuasi T-699/17: 11. oktoobril 2017 esitatud hagi – Poola versus komisjon

201711170471556112017/C 412/546992017TC41220171204ET01ETINFO_JUDICIAL20171011383921Kohtuasi T-699/17: 11. oktoobril 2017 esitatud hagi – Poola versus komisjon
 ---documentbreak--- C4122017ET3810120171011ET005438139211. oktoobril 2017 esitatud hagi – Poola versus komisjon
   (Kohtuasi T-699/17)2017/C 412/54Kohtumenetluse keel: poola
      Pooled
   
   
      Hageja: Poola Vabariik (esindaja: B. Majczyna)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
            —
         
         
            tühistada komisjoni 31. juuli 2017. aasta rakendusotsus (EL) 2017/1442, millega kehtestatakse Euroopa Parlamendi ja nõukogu direktiivi 2010/75/EL alusel parima võimaliku tehnika (PVT) alased järeldused suurte põletusseadmete jaoks, teatavaks tehtud numbri C(2017) 5225 all;
         
      
            —
         
         
            mõista kohtukulud välja Euroopa Komisjonilt.
         
      
      Väited ja peamised argumendid
   
   Hagi põhjenduseks esitab hageja viis väidet.
   
            1.
         
         
            Rikutud on ELL artikli 16 lõikeid 4 ja 5 koostoimes ELL artikli 3 lõigetega 2 ja 3 ning ELi toimimise lepingule lisatud protokolliga nr 36 üleminekusätete kohta: vaidlustatud otsuse tegemisel kasutati kvalifitseeritud enamuse arvutamisel sobimatut arvutamismeetodit.
         
      
            2.
         
         
            Rikutud on direktiivi 2010/75/EL artikli 3 punkte 10 ja 13 koostoimes lisaga III ning rakendusotsust 2012/119/EL: parima võimaliku tehnikaga saavutatavad heitetasemed määrati kindlaks valede ja mitterepresentatiivsete andmete alusel.
         
      
            3.
         
         
            Rikutud on proportsionaalsuse põhimõtet (ELTL artikli 5 lõige 4) koostoimes ELTL artikli 191 lõikega 2: kehtestatud on liiga kõrged parima võimaliku tehnikaga saavutatavad heitetasemed, mis ei ole taotletavate eeliste ja eesmärkide saavutamiseks sobivad ja kohased; lisaks ei ole vaidlustatud otsuse suhtes läbi viidud mõju hindamist.
         
      
            4.
         
         
            Rikutud on direktiivi 2010/75/EL artikli 13 lõikeid 4 ja 5 koostoimes selle direktiivi artikli 3 punktiga 12 ja ELTL artikli 291 lõiget 2: komisjon on ületanud talle direktiivi 2010/75/EL artikli 13 lõikes 5 antud rakendamispädevust, kuna erand PVT-järeldustesse on tehtud vaidlustatud otsusega, mitte aga direktiivi 2010/75/EL muutmise teel.
         
      
            5.
         
         
            Rikutud on määruse nr 182/2011 artikli 3 lõikeid 3 ja 4, kuritarvitatud on pädevust ning järgitud ei ole hea halduse põhimõtet: päeval, mil direktiivi 2010/75 artiklis 75 ette nähtud komitees ilma eelneva aruteluta hääletati arvamuse üle vaidlustatud otsuse eelnõu kohta, tehti sellesse eelnõusse oluline muudatus.